Studiu. Gravidele sunt mai predispuse la infectarea cu coronavirus cu 70% mai mult decât restul femeilor.
Un studiu realizat în statul Washington arată că rata infectării cu coronavirus este cu 70% mai mare, în cazul femeilor însărcinate. La studiu au participat 240 de paciente însărcinate, care reprezintă 61% din nașterile anuale din Washington. La Maternitatea Bega din Timișoara au ajuns de la începutul pandemiei, 127 de femei cu COVID-19.
Sarcina mai vine cu o greutate pentru viitoarele mămici. Comparativ cu celelalte femei, gravidele sunt mai predispuse la infecția cu SARS-CoV-2. O arată un studiu realizat în Statele Unite ale Americii.Asta se întâmplă din cauză că sistemul imunitar este mai slăbit pe perioada sarcinii. Îți explică mai multe doctorul Marius Craina.Marius Craina, șef la Maternitatea Bega Timișoara: "La nivelul organismului matern apare o serie de modificări la nivelul aparatelor și sistemelor, iar aceste modificări duc la o creștere a posibilității de infectare, pe parcursul perioadei de sarcină, nu numai vis-a-vis de virusul SARS-CoV-2, ci și de alte infecții microbiene sau alte infecții virale.“Conform studiului din SUA, rata de infectare la femeile însărcinate e de 13,9 la mie, iar la restul populației este de 7,3. Aproape la jumătate. Tocmai de asta, gravidele sunt și mult mai atente cu sănătatea lor.Adriana Chiș are 30 de ani și este la a treia sarcină: "N-am mai primit vizite, n-am mai mers în vizită. Trebuie să ne protejăm, să ne spălăm pe mâini des, să ne igienizăm des. Peste tot, și la intrarea în casă și în mașină, peste tot am dezinfectant.“Cele care se infectează sunt imediat diagnosticate. Medicii au grijă ca toate gravidele să fie testate pentru a evita din timp eventualele probleme, în cazul infectării cu SARS-CoV-2.Marius Craina, șef la Maternitatea Bega Timișoara: "Ținând cont de faptul că foarte multe sunt asimptomatice, totuși ele sunt îndrumate să se testeze periodic și să nu uităm că orice gravidă care se internează în spital pe parcursul stării de gestație, de la primul trimestru până în momentul nașterii, este testată în toate unitățile sanitare.“.